| Búfalo africano negro |
| --- |
|  |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Artiodactyla |
| Familia: | Bovidae |
| Subfamilia: | Bovinae |
| Xénero: | *Syncerus* |
| Especie: | *Syncerus caffer* |
| Subespecie: | '**S. c. caffer'** |

 |
| Nome trinomial |
| *Syncerus caffer caffer*Sparrman, 1779 |

O **búfalo negro** ou **búfalo do Cabo** (***Syncerus caffer caffer***) é unha subespecie de búfalo africano (*Syncerus caffer*) da familia Bovidae, que está presente nas sabanas, onde forma mandas que poden chegar a varios milleiros de exemplares.

Exemplar no parque nacional de Chobe, Botswana.

Descrición
----------

*Syncerus caffer caffer* é a subespecie típica, e a máis grande, con grandes machos cun peso de até 910 kg. Presenta un pescozo musculoso e unha cabeza maciza, as patas son longas e dotadas de pezuños anchos, as súas patas dianteiras son moito máis anchas que as traseiras, xa que soportan o peso da parte frontal do corpo, que é máis pesado e máis potente que a parte traseira. A cor desta subespecie é máis escura que a de *Syncerus caffer* chegando a ser case negra, de aí o seu nome. O dimorfismo sexual é fácil de distinguir, do mesmo xeito que na especie *Syncerus caffer*, os machos son máis grandes e posúen unha cor máis escura, mentres que as femias teñen unha máis clara, ambos os sexos presentan cornos largos e aplanados voltos cara a atrás.

Distribución xeográfica
-----------------------

Distribúese de forma descontinua ao oeste do continente, chegando até Senegal, pero a maior parte dos exemplares atópanse no sueste do continente. Durante a estación seca emigran ao sur, a Angola, Suráfrica, Botswana, Cimbabue e Mozambique; e logo retornan ás grandes chairas de Kenya, Tanzania e o sur de Etiopía.

Hábitat
-------

O búfalo africano negro vive nos pantanos e chairas de inundación, así como nos pasteiros e bosques das principais montañas de África. Este búfalo prefire hábitats con densa vexetación, tal como canas e matogueiras, pero tamén se pode ver en bosques abertos. Aínda que non é particularmente esixente con respecto ao hábitat, require diariamente de auga, polo que dependen de fontes perennes de auga. Do mesmo xeito que a cebra común *Equus quagga*, o búfalo pode vivir nas herbas altas e grosas. As mandas de búfalos ao comer as herbas dan paso aos herbívoros máis selectivos. Os búfalos non quedan nas zonas pisadas ou empobrecidas por moito tempo.

Conservación
------------

*Syncerus caffer caffer* está catalogado como dependente de conservación pola UICN, a diferenza da especie do búfalo africano, este non está moi estendido, aínda que a súa poboación permanece sen cambios por longo prazo, que continúa existindo nun número considerable de parques nacionais, reservas equivalentes e zonas de caza controlada no sur e o leste de África. No pasado, os números de búfalos sufriron o seu colapso máis grave durante a epidemia de peste bovina da década de 1890, que, xunto con pleuroneumonía, causaron mortalidades tan altas como do 95% do gando e individuos silvestres. Os búfalos máis grandes son obxecto de valor como trofeos, aínda que nalgunhas zonas, os búfalos cázanse pola súa carne.

Notas
-----

1. ↑  Canadian Museum of Nature (2010). "African Buaffalo: Natural History Notebooks".
2. 1 2 3  Brands, S.J. "Syncerus caffer caffer-ZipcodeZoo" (en inglés). Consultado o 10 de xaneiro de 2012.
3. ↑  K. Svenska Vet.-Akad. Handl. Stockholm. "Wilson and Reeder's, Mammal Species of the World" (en inglés).
4. ↑  Bruce G. "Africa on the Matrix:The cape buffalo" (en inglés). Arquivado dende o orixinal o 20 de decembro de 2002. Consultado o 23 de outubro de 2010.
5. ↑  Rafael, Marcel (2006). "African Buffalo, Discover The Serengeti". Arquivado dende o orixinal o 30 de marzo de 2012. Consultado o 29 de marzo de 2017.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Búfalo do Cabo*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Búfalo do Cabo*** |

|  |  |
| --- | --- |
| Control de autoridades | 
* Wd: Q722937
* EBID: ID

 |

|  |  |
| --- | --- |
| Identificadores taxonómicos | 
* EOL: 4447732
* GBIF: 7261410
* iNaturalist: 516814
* ITIS: 898726
* MSW: 14200708
* NCBI: 37445

 |